Lingvoj de Vanuatuo

La lingvoj de Vanuatuo estas tre multaj: kun proksimume 110 lokaj lingvoj parolataj de apenaŭ  loĝantoj, tiu lando havas la plej grandan lingvan densecon en la mondo (sed kelkaj aliaj landoj havas pli multe da lingvoj, ekzemple Papuo-Nov-Gvineo).

 Oficialaj lingvoj 
La tri oficialaj lingvoj de Vanuatuo estas la franca, la angla kaj la bislama (angla-baza kreolo). La angla kaj la franca estas lingvoj de edukado, dum la bislama estas la nacia lingvo. Kvankam relative malmultaj loĝantoj parolas bislame denaske, preskaŭ ĉiuj vanuatuanoj scipovas ĝin.

 Lokaj lingvoj 
Ethnologue agnoskas 107 lokajn lingvojn en Vanuatuo, sed estas malfacile precize determini ilian nombron: ĉar ili ne havas normigitan formon (multaj eĉ ne estas skribataj), ne eblas ĉiam facile distingi lingvon de dialekto. Plie, multajn el tiuj lingvoj ankoraŭ ne detale studis lingvistoj.

Ĉar ili ĉiuj estas parolataj de malmultaj homoj (la plej granda, la lenakela lingvo, havas  parolantojn, kaj plej multaj havas malpli ol ), pluraj el tiuj lingvoj estas en danĝero.

La teritorio de lingvo kelkfoje estas unu insulo (ekzemple en la kazo de Paama aŭ Hiw), sed ofte okazas, ke pluraj lingvoj estas parolataj en la sama insulo: Espiritu Santo kaj Malekula ambaŭ havas pli ol 25 lingvojn, kaj eĉ malgranda insulo kiel Ureparapara havas du. Pro migrado, lingvoj povas esti parolataj en pluraj insuloj: ekzemple, la motlava lingvo devenas de Mota Lava, sed havas parolantojn en Vanua Lava kaj aliaj insuloj de la Banks-insularo, kaj ankaŭ en Portvilao (la ĉefurbo de Vanuatuo).

Laŭ lingva klasifiko, ĉiuj vanuatuaj lingvoj apartenas al la oceania lingvaro, kiu estas familio de la aŭstroneziaj lingvoj. Pli precize, ili estas en tri grupoj:
 plej multaj lingvoj estas nord-centra-vanuatuaj lingvoj,
 naŭ estas sudvanuatuaj lingvoj,
 tri estas polineziaj lingvoj.

 Notoj kaj referencoj 

 Vidu ankaŭ 
 Vidu ankaŭ 
 Lingvoj de Nov-Kaledonio
 Lingvoj de Salomonoj
 Oceania lingvaro

 Eksteraj ligiloj 
 Mapo de lingvoj de Vanuatuo ĉe Ethnologue
 Lingvoj de norda Vanuatuo (provinco Torba)